“กรมอุตุฯ” เตือน! 14 จังหวัด “ภาคใต้” เจอฝนกระหน่ำ เสี่ยงน้ำท่วมฉับพลัน 17-19 ต.ค.62
“กรมอุตุฯ” เตือน! 14 จังหวัด “ภาคใต้” เจอฝนกระหน่ำ เสี่ยงอันตรายจากน้ำท่วมฉับพลัน-น้ำป่าไหลหลาก ช่วง 17-19 ต.ค.62
“กรมอุตุฯ” เตือน! 14 จังหวัด “ภาคใต้” เจอฝนกระหน่ำ เสี่ยงอันตรายจากน้ำท่วมฉับพลัน-น้ำป่าไหลหลาก ช่วง 17-19 ต.ค.62
17 ต.ค. 2562

ผู้สื่อข่าวรายงานว่า กรมอุตุนิยมวิทยา ออกประกาศเตือนประชาชนในพื้นที่ภาคใต้ระวังอันตรายจากน้ำท่วมฉับพลันและน้ำป่าไหลหลากในช่วงวันที่ 17-19 ตุลาคม 2562 เนื่องจากจะมีฝนตกชุกหนาแน่นและมีฝนตกหนักถึงหนักมากบางพื้นที่ บริเวณจังหวัดชุมพร สุราษฎร์ธานี นครศรีธรรมราช พัทลุง สงขลา ปัตตานี ยะลา นราธิวาส ระนอง พังงา ภูเก็ต กระบี่ ตรัง และสตูล
สำหรับบริเวณอ่าวไทยตอนบนตั้งแต่จังหวัดสุราษฎร์ธานีขึ้นมาคลื่นสูง 1-2 เมตร ส่วนอ่าวไทยตอนล่างตั้งแต่จังหวัดนครศรีธรรมราชลงไป คลื่นสูงประมาณ 2 เมตร บริเวณที่มีฝนฟ้าคะนองคลื่นสูงมากกว่า 2 เมตร ขอให้ชาวเรือบริเวณอ่าวไทยเดินเรือด้วยความระมัดระวัง และควรหลีกเลี่ยงการเดินเรือบริเวณที่มีฝนฟ้าคะนอง ทั้งนี้เนื่องจากลมตะวันออกที่พัดปกคลุมอ่าวไทย และภาคใต้มีกำลังแรงขึ้น ลักษณะเช่นนี้ทำให้ภาคใต้มีฝนตกชุกหนาแน่น และมีฝนตกหนักถึงหนักมากบางพื้นที่ ส่วนคลื่นลมบริเวณอ่าวไทยมีกำลังปานกลาง